open-index/open-wikipedia-markdown huggingface dataset:
Ουαζίρ Ακμπάρ Χαν

Ο **Ουαζίρ Ακμπάρ Χαν** (1816–1845, παστού: وزير اکبر خان), γεννημένος ως **Μοχαμάντ Ακμπάρ Χαν** () γνωστός και ως **Αμίρ Ακμπάρ Χαν** (), ήταν Αφγανός ηγεμόνας, στρατηγός και τελικά εμίρης για περίπου τρία χρόνια μέχρι τον θάνατό του. Έγινε γνωστός με τη Μάχη του Τζαμρούντ το 1837, προσπαθώντας να επανακτήσει τη δεύτερη πρωτεύουσα του Αφγανιστάν, την Πεσαβάρ από την Αυτοκρατορία των Σιχ.

Ο Ουαζίρ Ακμπάρ Χαν ήταν στρατιωτικά ενεργός στον Α΄ Αγγλοαφγανικό Πόλεμο, ο οποίος διήρκεσε από το 1839 έως το 1842. Είναι γνωστός για την ηγεσία του στο εθνικό κόμμα της Καμπούλ από το 1841 έως το 1842, και τη σφαγή του στρατού του Έλφινστοουν στο πέρασμα του Γκανταμάκ, προτού ο μοναδικός επιζήσας, ο βοηθός χειρουργός Ουίλλιαμ Μπράιντον, φτάσει στο πολιορκούμενο οχυρό της Τζαλαλαμπάντ στις 13 Ιανουαρίου 1842. Ο Ουαζίρ Ακμπάρ Χαν έγινε εμίρης του Αφγανιστάν τον Μάιο του 1842 και διακυβέρνησε μέχρι τον θάνατό του το 1845.

## Πρώτα χρόνια
Ο Ακμπάρ γεννήθηκε ως Μοχαμάντ Ακμπάρ Χαν το 1816 με γονείς τους Ντοστ Μοχαμάντ Μπαρακζάι του Αφγανιστάν και Μερμέν Καντίτζα Ποπαλζάι. Ο Ντοστ Μοχαμάντ Μπαρακζάι είχε δύο συζύγους, 8 γιους και 2 κόρες.

## Ενήλικος βίος
Το 1836 οι μουσουλμανικές δυνάμεις του Ντοστ Μοχαμάντ Μπαρακζάι, υπό τη διοίκηση του γιου του Ουαζίρ Ακμπάρ Χαν, πολέμησε τους Σιχ στη Μάχη του Τζαμρούντ, 15 χιλιόμετρα δυτικά της σημερινής Πεσαβάρ. Ο Ντοστ Μοχαμάντ Μπαρακζάι δεν ακολούθησε τον θρίαμβο αυτό ανακαταλαμβάνοντας την Πεσαβάρ, αλλά αντ' αυτού ήρθε σε επαφή με τον Λόρδο Όκλαντ, τον νέο Βρετανό κυβερνήτη στρατηγό της Ινδίας, για βοήθεια στη μάχη κατά τους Σιχ. Με την επιστολή αυτή, ο Ντοστ Μοχαμάντ έθεσε τυπικά τη βάση για τη βρετανική επέμβαση στο Αφγανιστάν. Στο επίκεντρο του Μεγάλου Παιχνιδιού βρίσκεται η προθυμία της Βρετανίας και της Ρωσίας να υποτάξουν, ανατρέψουν ή υποδουλώσουν τα μικρά ανεξάρτητα κράτη που βρίσκονταν ανάμεσά τους.

Ο Ακμπάρ Χαν ηγήθηκε εξέγερσης στην Καμπούλ κατά της αποστολής των Βρετανικών Ινδιών υπό τους Ουίλλιαμ Μακνότεν, Αλεξάντερ Μπερνς και το στράτευμα τους που αποτελούνταν από 4.500 άνδρες. Τον Νοέμβριο του 1841, πολιόρκησε τη δύναμη του υποστράτηγου Ουίλλιαμ Έλφινστοουν στην Καμπούλ.

Ο Έλφινστοουν αποδέχθηκε μία ασφαλή υποχώρηση των δυνάμεών του και των περίπου 12.000 ακολούθων του στην Πεσαβάρ. Δέχθηκαν ενέδρα και αποδεκατίστηκαν τον Ιανουάριο του 1842. Αρκετά βρετανικά στρατιωτικά απομνημονεύματα αναφέρουν τη διπλή διαπραγμάτευση του Ακμπάρ Χαν, αναφέροντας πως, κατά τη διάρκεια της υποχώρησης, ο Ακμπάρ Χαν μπορούσε να διατάσσει τους άνδρες του ταυτόχρονα στα περσικά δίνοντας εντολές εγκατάλειψης και στα παστού για εντολές εκπυρσοκρότησης.

Τον Μάιο του 1842, ο Ακμπάρ Χαν κατέλαβε το οχυρό Μπαλά Χισάρ στην Καμπούλ και έγινε ο νέος εμίρης του Αφγανιστάν. Διακυβέρνησε μέχρι τον θάνατό του το 1845. Ορισμένοι θεωρούν πως ο Ακμπάρ Χαν δηλητηριάστηκε από τον πατέρα του, Ντοστ Μοχαμάντ Μπαρακζάι, ο οποίος ανησυχούσε για τις προσδοκίες του γιου του.

## Παραπομπές


Κατηγορία:Εμίρηδες του Αφγανιστάν
20η Κοόρτις των Παλμυρίων

Η **20η Κοόρτις των Παλμυρίων**, (Λατινικά: *Cohors XX Palmyrenorum*) ήταν βοηθητική κοόρτις του Ρωμαϊκού Αυτοκρατορικού στρατού.  Ανήκε στην κατηγορία *milliaria equitata*, δηλαδή μεικτή (πεζικό και ιππικό), με ονομαστική δύναμη 760 άνδρες πεζικό και 240 ιππικό. Όπως μαρτυρά το όνομά της, αρχικά επανδρώθηκε από τους κατοίκους της Παλμύρας στη Ρωμαϊκή Συρία. 

Πιθανότατα δημιουργήθηκε στα τέλη του 2ου αιώνα, όταν η Παλμύρα έγινε μέρος της Ρωμαϊκής Αυτοκρατορίας. Στις αρχές του 3ου αιώνα εγκαταστάθηκε στη Δούρα-Ευρωπός, όπου η έδρα της ήταν στα βόρεια της, πόλης στο ναό της Αρτέμιδος-Αζανάθονα (Artemis-Azzanathkona ) εκτός από το Πραιτόριο. Στις αρχαιολογικές ανασκαφές των δεκαετιών 1920 και 1930, στο χώρο του ναού που ήταν τα γραφεία και το αρχείο της κοόρτις, βρέθηκε πληθώρα από έγραφα που μας δίνουν πολλές πληροφορίες για το Ρωμαϊκό στρατό και την ζωή στην πόλη της Δούρα-Ευρωπός την εποχή της καταστροφής της από τους Σασσανίδες Πέρσες το 256 μ.Χ.

## Δείτε επίσης
## Σημειώσεις

## Παραπομπές


Κατηγορία:Στρατιωτικοί σχηματισμοί της Αρχαίας Ρώμης
Monster Beverage

Η **Monster Beverage Corporation** είναι αμερικανική εταιρεία ποτών που παράγει ενεργειακά ποτά όπως το Monster Energy, το Relentless και το Burn.

Η NASCAR ανακοίνωσε την 1 Δεκεμβρίου 2016 μια πολυετή συμφωνία που θα καταστήσει τη Monster Energy αποκλειστικά τον τρίτο χορηγό δικαιωμάτων στην ιστορία των πρεμιέρων της σειράς της.

Από τον Μάιο του 2012, η Monster κατείχε σχεδόν το 35% της αγοράς ενεργειακών ποτών των ΗΠΑ αξίας 31,9 δισεκατομμυρίων δολαρίων.

## Παραπομπές


Κατηγορία:Επιχειρήσεις των ΗΠΑ
Σήραγγα Τυμφρηστού

Η **Σήραγγα Τυμφρηστού**, ή **Σήραγγα Παύλος Μπακογιάννης** είναι μια σήραγγα στην Εθνική Οδό 38, στο τμήμα Λαμία-Καρπενήσι. Έχει μήκος 1,385 χλμ. και είναι αμφίδρομη (1 λωρίδα ανόδου και 1 λωρίδα καθόδου). Ξεκίνησε να κατασκευάζεται το 1991 και παραδόθηκε στην κυκλοφορία το 2000. Τα πρώτα χρόνια λειτουργίας της ήταν από τις μεγαλύτερες σήραγγες της Ελλάδας.

## Ιστορικό
Οι μελέτες ξεκίνησαν το 1988 και η σήραγγα ξεκίνησε να κατασκευάζεται το 1991 και είχε ως σκοπό την διευκόλυνση της μετακίνησης μεταξύ Λαμίας και Καρπενησίου στο όρος του Τυμφρηστού. Στην κατασκευή της υπήρξαν αρκετά και μεγάλα προβλήματα, αφού οι εργάτες διάνοιγαν την σήραγγα και αυτή από πίσω τους έκλεινε. Αυτό συνέβαινε διότι στην περιοχή όπου διανοιγόταν η σήραγγα υπήρχαν αρκετά γεωτεχνικά προβλήματα, όπως το φούσκωμα της μάζας. Γενικότερα, η μελέτη για την διάνοιξη της σήραγγας δεν ήταν ολοκληρωμένη και δεν υπήρχε μελέτη γεωτεχνικών προβλημάτων, καθώς και μελέτη περιβαλλοντικών επιπτώσεων.

Τελικά η σήραγγα παραδόθηκε στην κυκλοφορία στις 9 Μαρτίου 2000.

Το 2013 η σήραγγα κρίθηκε επικίνδυνη και μη ασφαλής από την Διοικητική Αρχή Σηράγγων για διάφορους λόγους.

## Φωτογραφίες

Αρχείο:Tymfrystos tunnel 1.jpg| Η ανατολική είσοδος της σήραγγας 
Αρχείο:Tymfrystos tunnel 2.jpg| Η δυτική είσοδος της σήραγγας 


## Παραπομπές


Κατηγορία:Σήραγγες στην Ελλάδα
Για ένα καινούργιο μυθιστόρημα

Το **Pour a nouveau roman** (απόδοση: Για ένα νέο μυθιστόρημα) είναι συλλογή θεωρητικών γραπτών του 1963 από τον Γάλλο συγγραφέα Αλαίν Ρομπ-Γκριγιέ. 

## Επισκόπηση
Δημοσιεύθηκε από την Les Éditions de Minuit. Τα άρθρα που αποτελούν το βιβλίο είχαν δημοσιευθεί μεταξύ του 1955 και 1963 σε πολλές γαλλικές εκδόσεις και μερικά αναθεωρήθηκαν πριν συμπεριληφθούν στο βιβλίο.

Σε αυτό, υποστηρίζει (αναφορικά με τα δικά του μυθιστορήματα και αυτά των εξεχόντων μοντερνιστών συγγραφέων, όπως ο Μαρσέλ Προυστ και ο Σάμιουελ Μπέκετ) ότι η νέα μορφή πρέπει να διαφοροποιηθεί από κάθε γενιά. Αμφισβητεί την κοινή ιδέα ότι το αστικό μυθιστόρημα του 19ου αιώνα (με παραδειγματική μορφή αυτό του Μπαλζάκ) είναι το σημείο αναφοράς με το οποίο πρέπει να κριθούν όλα τα μυθιστορήματα. Εξάλλου, υποστηρίζει, ότι κάθε νέα μορφή καλλιτεχνικής έκφρασης ήταν κάποτε νέα και περίεργη. Είναι η υποχρέωση του καλλιτέχνη να δημιουργεί νέα και περίεργα έργα τέχνης τα οποία με τη σειρά τους δημιουργούν σημεία αναφοράς για να κρίνουν τα μελλοντικά έργα τέχνης (και τα οποία θα είναι αναγκαστικά άχρηστα για να το κάνουν).

Αντιφατικά, υποστηρίζει ότι «δεν υπάρχουν αρκετές απαρχαιωμένες έννοιες» όπως ο χαρακτήρας, η ιστορία και το βάθος.

## Δείτε επίσης
*Νέο μυθιστόρημα

Κατηγορία:Γαλλικά μυθιστορήματα
Ζεφινεζέρ

Ο **Ζεφινεζέρ** ήταν βυζαντινός στρατηγός στις αρχές του 10ου αιώνα.

Ο Ζεφινεζέρ είναι γνωστός από τον βίο του Άγιου Αθανάσιου του Αθωνίτη του οποίου ήταν κουνιάδος, είχε παντρευτεί την αδελφή του. Αναφέρεται επιφανής στρατηγός, και ήταν αυτός που έδωσε το έναυσμα στον άγιο να γίνει μοναχός. Όταν ο άγιος ήταν παιδί ακόμα τον γνώρισε με το ηγούμενο της μονής Κυμινά  Όσιο Μιχαήλ τον Μαλεΐνο. 

## Παραπομπές


Κατηγορία:βυζαντινοί στρατηγοί
Κατηγορία:Βυζαντινοί του 10ου αιώνα
Ενεργειακό ποτό

**Ενεργειακό ποτό** είναι τύπος ποτού που περιέχει ζάχαρη και τονωτικές ουσίες, συνήθως καφεΐνη, το οποίο διατίθεται στην αγορά ως παρεχόμενο πνευματικής και σωματικής διέγερσης (που πωλείται στο εμπόριο ως «ενέργεια», αλλά διαφέρει από την ενέργεια των τροφίμων). Μπορούν να είναι ανθρακούχα ή όχι και μπορεί επίσης να περιέχουν και άλλα γλυκαντικά, φυτικά εκχυλίσματα, ταυρίνη και αμινοξέα. Πρόκειται για ένα υποσύνολο της μεγαλύτερης ομάδας των ενεργειακών προϊόντων, που περιλαμβάνει μπάρες και εργογόνα, και είναι διακριτά από τα ποτά για αθλητές, τα οποία διαφημίζονται για την ενίσχυση της αθλητικής απόδοσης. Υπάρχουν πολλές μάρκες και ποικιλίες σε αυτή την κατηγορία ποτών.

Ο καφές, το τσάι και άλλα ποτά με φυσική καφεΐνη συνήθως δεν θεωρούνται ενεργειακά ποτά. Αναψυκτικά όπως η κόλα μπορεί να περιέχουν καφεΐνη, αλλά δεν θεωρούνται ούτε αυτά ενεργειακά ποτά. Ορισμένα αλκοολούχα ποτά, όπως το Buckfast Tonic Wine, περιέχουν καφεΐνη και άλλα τονωτικά. Σύμφωνα με την Κλινική Μάγιο, είναι ασφαλές για τον τυπικό υγιή ενήλικα να καταναλώνει συνολικά 400 mg καφεΐνης την ημέρα. Αυτό επιβεβαιώθηκε από επιτροπή της Ευρωπαϊκής Αρχής για την Ασφάλεια των Τροφίμων, η οποία κατέληξε επίσης στο συμπέρασμα ότι η πρόσληψη καφεΐνης μέχρι 400 mg ημερησίως δεν εγείρει ανησυχίες για την ασφάλεια των ενηλίκων. Σύμφωνα με την ESFA αυτό ισοδυναμεί με 4 φλιτζάνια καφέ (90 mg το καθένα) ή 5 κοινά δοχεία (250 ml) ενεργειακού ποτού (80 mg το καθένα).

Τα ενεργειακά ποτά έχουν τις επιπτώσεις που παρέχει η καφεΐνη και η ζάχαρη, αλλά υπάρχουν ελάχιστες ή καθόλου ενδείξεις ότι η μεγάλη ποικιλία άλλων συστατικών έχει κάποια επίδραση. Οι περισσότερες επιδράσεις των ενεργειακών ποτών στις γνωστικές επιδόσεις, όπως η αυξημένη ταχύτητα προσοχής και αντίδρασης, οφείλονται κυρίως στην παρουσία καφεΐνης. Άλλες μελέτες αποδίδουν αυτές τις βελτιώσεις στην απόδοση στις επιδράσεις των συνδυασμένων συστατικών. Η διαφήμιση για ενεργειακά ποτά συνήθως προβάλλει αυξημένη μυϊκή δύναμη και αντοχή, αλλά δεν υπάρχει ακόμη επιστημονική ομογνωμοσύνη για την υποστήριξη αυτών των ισχυρισμών. Τα ενεργειακά ποτά έχουν συσχετιστεί με κινδύνους για την υγεία, όπως αυξημένο ποσοστό τραυματισμού όταν η χρήση συνδυάζεται με το αλκοόλ, και η υπερβολική ή επαναλαμβανόμενη κατανάλωση μπορεί να οδηγήσει σε καρδιακές και ψυχιατρικές καταστάσεις. Τα άτομα που διατρέχουν κίνδυνο για επιπλοκές από κατανάλωση ενεργειακών ποτών περιλαμβάνουν νεαρά άτομα που δεν έχουν καταναλώσει καφεΐνη προηγουμένως ή είναι ευαίσθητα στην καφεΐνη, έγκυες, αθλητές αγώνων και άτομα με υποκείμενες καρδιαγγειακές παθήσεις.

## Παραπομπές



Κατηγορία:Καφεΐνη
Θεοφάνης Διογένης

Ο **Θεοφάνης Διογένης** ήταν Βυζαντινός τουρμάχης του 8ου αιώνα.

Ο Θεοφάνης ήταν τουρμάρχης , διοικητής τούρμας, Ανατολικών ενώ από το όνομα του δεν συνδέεται με την Οικογένεια Διογένη. Ο Θεοφάνης πήρε μέρος στην Μάχη του Κοπίδναδου τον Σεπτέμβριο του 788, εναντίων των Αράβων, όπου και σκοτώθηκε. Ο θανατός του θεωρήθηκε μεγάλη απώλεια για τον ανατολικό σύνορο της αυτοκρατορίας.

Αναφέρεται από τον ιστορικό Θεοφάνη τον ομολογητή στον έργο του *χρονογραφία* όπου τον αποκαλεί τουρμάχη ικανό **:** *...και Διογένης, δ των άνατολικων τουρμάρχης άνήρ ίκανός...*.

## Παραπομπές


Κατηγορία:Βυζαντινοί τουρμάρχες
Κατηγορία:Βυζαντινοί του 8ου αιώνα
Κατηγορία:Βυζαντινοί νεκροί σε μάχη
Α.Σ. Ρήγας Θεσσαλονίκης

Ο **Αθλητικός Σύλλογος Ρήγας** είναι ερασιτεχνικό μη κερδοσκοπικό σωματείο της Θεσσαλονίκης, που ασχολείται αποκλειστικά με τον Κλασικό Αθλητισμό. Δραστηριοποιείται στο Εθνικό Καυτανζόγλειο Στάδιο Θεσσαλονίκης. Διαθέτει τμήματα όλων των ηλικιακών κατηγοριών, καλλιεργεί όλα τα αγωνίσματα του στίβου και αποτελεί φυτώριο για το άθλημα του άλματος επί κοντώ. Οι ιδρυτές του συλλόγου έδωσαν στο σύλλογο το όνομα ΡΗΓΑΣ για να τιμήσουν τον Ρήγα Ευσταθιάδη, πρωταθλητή του άλματος επί κοντώ, ως έναν ταπεινό και αφανή εργάτη του κλασικού αθλητισμού τιμώντας στο πρόσωπό του και όλους τους αγνούς εργάτες του αθλητισμού.

## Παραπομπές


Κατηγορία:Αθλητικοί σύλλογοι Θεσσαλονίκης
Κατηγορία:Ελληνικοί σύλλογοι στίβου
Κατηγορία:Ιδρύσεις αθλητικών συλλόγων το 1999
Κατάλογος χωρών της Καραϊβικής ανά πληθυσμό

Αυτός ο κατάλογος πληθυσμού των χωρών της Καραϊβικής και των εξαρτημένων περιοχών ταξινομείται βάσει των κανονικοποιημένων δημογραφικών καταγραφών κατά τα μέσα του έτους. Οι εσωτερικές και νησιωτικές χώρες στην περιοχή της Καραϊβικής, ακόμη και αν δεν είναι τεχνικά στην ίδια την Καραϊβική Θάλασσα, περιλαμβάνονται. Ορισμένες λίστες περιλαμβάνουν τις Βερμούδες, που βρίσκονται περίπου 1.800 χιλιόμετρα βόρεια από οποιοδήποτε νησί της Καραϊβικής, τη Γουιάνα και το Μπελίζ. 

## Πίνακας

## Παραπομπές


Κατηγορία:Κατάλογοι χωρών
Τζέρεμι Λιν

Ο **Τζέρεμι Λιν** ( γεννημένος στις 28 Αυγούστου το 1988) είναι Αμερικανός επαγγελματίας μπασκετμπολίστας που αγωνίζεται στους Τορόντο Ράπτορς στο ΝΒΑ. Ο Λιν είναι ο πρώτος μπασκετμπολίστας με καταγωγή από Κίνα και Ταϊβάν που παίζει στο NBA και ένας από τους λίγους που παίζει στο πρωτάθλημα γενικά. Είναι από τους λίγους αθλητές που έχουν δηλώσει ότι πιστεύουν στον Ιησού Χριστό.

## Καριέρα στο Κολλέγιο
Ο Τζέρεμι έστειλε ένα βίντεο με τις καλύτερες στιγμές του στα πανεπιστήμια της Καλιφόρνια και του Στάνφορντ. Το Χάρβαρντ και το Μπράουν ήταν τα μόνα πανεπιστήμια που του εγγυήθηκαν θέση στο ρόστερ των ομάδων τους. Τον Ιούλιο του 2005, ο βοηθός προπονητή στο Χάρβαρντ ανέφερε ότι το ύψος του Λιν (1,93μ.) ήταν κατάλληλο για να χωρέσει στην ομάδα ο παίχτης. Την πρώτη του χρονιά είχε 4,2 πόντους ανά αγώνα πράγμα που δυσαρέστησε τον βοηθό προπονητή του Χάρβαρντ Μπιλ Χόνεν να πει στο προπονητή ότι θα είναι παίχτης χαμηλού επιπέδου στον πρώτο προπονητή Πίτερ Ντίμπενμπροκ. Στους επόμενους αγώνες αντιλήφθηκαν ότι ο Λιν έπαιζε αποδοτικότερα σε πιο ανταγωνιστικούς αγώνες και η παρουσία του ήταν δεδομένη. Με τέτοιες εμφανίσεις οι άνθρωποι της ομάδας φοβήθηκαν ότι το πανεπιστήμιο του Στάνφορντ θα του έδινε υποτροφία πράγμα που δεν συνέβη και έτσι συνέχισε την κολλεγιακή του πορεία στο Χάρβαρντ .

## Καριέρα στο NBA
Στις 21 Ιουλίου το 2010 υπέγραψε δύο χρόνια συμβόλαιο με τους Γκόλντεν Στέιτ Ουόριορς έναντι 500.000 δολαρίων γα τον πρώτο χρόνο εγγυημένα και τον δεύτερο θα ήταν επιλογή της ομάδας να τον κρατήσει ή όχι. Στον πρώτο του αγώνα με τους Γκόλντεν Στέιτ συνέβαλε πολύ στην ανάκαμψη της ομάδας έναντι των πρωταθλητών Λος Άντζελες Λέικερς και πήρε τα συγχαρητήρια του Ντέρεκ Φίσερ, πόιντ γκαρντ των Λέικερς. Το  2011 μετά το λοκ άουτ και με την εμφάνιση πρωτοκλασάτων παιχτών στην θέση του Λιν όπως Στέφεν Κάρι, Μόντα Έλις, στις 9 Δεκεμβρίου αποχώρησε από την ομάδα. Στη συνέχεια, στις 27 Δεκεμβρίου 2010 υπέγραψε στους Νιου Γιορκ Νικς. Στις 4 Φεβρυαρίου ο κόουτς Μάικ Ντι Άνονι πάνω στην απογοήτευση του για την τρίτη συνεχόμενη του ήττα έδωσε στον Λιν την ευκαιρία. Έτσι απέναντι στους Μπρούκλιν Νετς είχε 25 πόντους, 5 ριμπάουντ και 7 ασίστ. Μέσα σε 26 παιχνίδια κατάφερε να γίνει ο αγαπημένος της εξέδρας.

## Πηγές
*https://www.cbssports.com/nba/players/playerpage/1758395/jeremy-lin

## Παραπομπές


Κατηγορία:Αμερικανοί καλαθοσφαιριστές
Αμερτίκης

Ο **Αμερτίκης**, απόδοση του ονόματος του από τους βυζαντινούς, ήταν μουσουλμάνος, τούρκος ή άραβας, μισθοφόρος του 11ου αιώνα.

Ο Αμερτίκης είχε προσληφθεί, μαζί με το μισθοφορικό του σώμα που αποτελούνταν από άραβες και τούρκους, από τον αυτοκράτορα Ρωμανό Δ΄ Διογένη αλλά λόγω αδυναμίας του τελευταίου κάποια στιγμή να τον πληρώσει πήρε το στρατιωτικό του σώμα και πήγε στους άραβες.

Πηγαίνοντας στους άραβες δραστηριοποιήθηκε στην περιοχή της Αντιόχειας και δημιουργούσε μεγάλα προβλήματα στην βυζαντινή επικράτεια.. Ήταν στο Χαλέπι όταν ο Διογένης το κατέλαβε αλλά το εγκατέλειψε νωρίτερα μαζί με τον υπόλοιπο αραβικό στρατό αποφεύγοντας την σύγκρουση. Έπειτα ακολούθησε τον βυζαντινό στρατό παρακολουθώντας τις κινήσεις του.

## Παραπομπές


## Πηγές
* Βασιλακίδου Ελισάβετ Ιωάννη, ''Η βασιλεία του Ρωμανού Δ' Διογένη (1068-1071) '' που διανέμεται με άδεια χρήσης: (CC BY-SA 3.0 GR), Αριστοτέλειο Πανεπιστήμιο Θεσσαλονίκης, Φιλοσοφική Σχολή, Τμήμα Ιστορίας και Αρχαιολογίας, 2009, ανακτήθηκε 2 Ιανουαρίου 2019

Κατηγορία:βυζαντινοί του 11ου αιώνα
Κατηγορία:Βυζαντινοί μισθοφόροι
Κατηγορία:Τουρκομάνοι
Chevrolet Chevelle Laguna

Το **Chevrolet Chevelle Laguna** ήταν ένα μεσαίο αυτοκίνητο που κατασκευάστηκε από την αμερικανική αυτοκινητοβιομηχανία Chevrolet μεταξύ του 1972 και του 1976.

## Εκδοχές αμαξώματος

Ως μέρος της κοινής πλατφόρμας της μητρικού ομίλου της General Motors «A-Body», η σειρά Laguna της πρώτης σεζόν (model year) που κυκλοφόρησε, δηλαδή του 1973, περιλάμβανε εκδόσεις 2-πορτες κουπέ, 4-πορτες σεντάν και 5-πορτες στέισον βάγκον. Μεταγενέστερα, κατά τις σεζόν του 1974, του 1975 και του 1976 το αυτοκίνητο κατασκευάστηκε αποκλειστικά σε εκδοχή 2-πορτο κουπέ, ως μοντέλο **Laguna S-3 coupe**.

## Αγωνιστικές επιτυχίες

Ο οδηγός του πρωταθλήματος NASCAR, Κέηλ Γιάρμπορο, κέρδισε τα πρώτα δύο από τα τρία συνεχόμενα πρωταθλήματα στο Κύπελλο Ουίνστον οδηγώντας διάφορα αγωνιστικά μοντέλα Chevelle Laguna.

## Παραγωγή και πωλήσεις

Ειδικότερα το Chevelle Laguna του 1972 - 1976 πούλησε 108.815 αντίτυπα, ενώ όλα τα Chevelle τρίτης γενιάς πούλησαν σχεδόν 1,7 εκατομμύρια συνολικά. Η παραγωγή του Chevelle Laguna περιείχε 42.941 κουπέ Laguna του 1973 και 38.790 κουπέ Laguna Type S-3 των σεζόν 1974 και 1975 και 1976. Σήμερα είναι όλα σχετικά σπάνια και ιδιαίτερα ακριβά στην αγορά συλλεκτών, με υψηλές τιμές μεταπώλησης.

## Παραπομπές


## Πηγές
* 1973 Chevrolet brochure.
* Motor Trend 1973 Buyers Guide.
* Chevrolet engineering report-73 Chevelle.
* 1973–1976 Chevrolet Chevelle brochures.

Κατηγορία:Αμερικανικά αυτοκίνητα
Chevelle Laguna
Κατηγορία:Μεσαία αυτοκίνητα
Κατηγορία:Αυτοκίνητα ράλλυ
Καβαλλάρης Κιλκίς

Ο **Καβαλλάρης** ή **Καβαλάρης** είναι οικισμός στην Κεντρική Μακεδονία και την Περιφερειακή Ενότητα Κιλκίς.

## Γεωγραφικά στοιχεία - αξιοθέατα
Ο Καβαλλάρης βρίσκεται στα σύνορα της Ελλάδας με τη ΠΓΔΜ, βόρεια της λίμνης Δοϊράνης, στους πρόποδες του όρους Κερκίνη ή Μπέλλες και σε υψόμετρο 240 μέτρων. Απέχει περίπου 39 χιλιομέτρων Β.-ΒΔ. από το Κιλκίς, 83 χιλιομέτρων Β. της Θεσσαλονίκης και 14 χιλιομέτρων Β. από το συνοριακό Τελωνείο Δοϊράνης. 

Χαρακτηριστικό του χωριού είναι οι μεγάλοι πλάτανοι με τη σκιά και δροσιά που προσφέρουν. Πολιούχος είναι ο Άγιος Παντελεήμων που η εκκλησία του άρχισε να κτίζεται το 1929 μαζί με το σχολείο. Τον Μάρτιο του 1931 έγινε μεγάλος σεισμός στην περιοχή εξ΄ αιτίας του οποίου σχεδόν καταστράφηκαν τα σπίτια του χωριού με αποτέλεσμα την εκ νέου κατασκευή τους, η οποία ολοκληρώθηκε το 1932. 

Θεωρείται προσφυγικό χωριό, αφού σε αυτό το φθινόπωρο του 1920 εγκαταστάθηκαν πρόσφυγες από την περιοχή Τσάλκα του Καυκάσου (στη σημερινή Γεωργία, τότε στη Ρωσία) και από τη Σάντα του Πόντου. Οι Καυκάσιοι πρόσφυγες έκτισαν τα περισσότερα σχολεία, τις εκκλησίες, τις γέφυρες κ.α. σε όλα τα χωριά της περιοχής του λεκανοπεδίου των Μουριών. Στα βορειοδυτικά βρίσκεται το προσκοπικό κέντρο "Καβαλάρι" σε περιοχή κατάφυτη από βελανιδιές.

## Ονομασία - διοικητικά στοιχεία
Το χωριό κατοικείτο από Τούρκους και είχε παλιότερα το όνομα *Αατλή* με το οποίο αναφέρεται επίσημα το 1919, μετά την απελευθέρωση, να προσαρτάται στην τότε κοινότητα Ακίντζαλη. Μετονομάστηκε σε Καβαλάρης το 1927. Σύμφωνα με το πρόγραμμα Καλλικράτης και την τροποποίησή του Κλεισθένης Ι, μαζί με τις Μουριές και το Παλαιό Λιθωτό αποτελούν την κοινότητα Μουριών που ανήκει στη δημοτική ενότητα Μουριών του δήμου Κιλκίς και σύμφωνα με την απογραφή 2011 είχε πληθυσμό 33 κατοίκους.

## Εξέλιξη πληθυσμού
Οι απογραφές πληθυσμού μετά τον Β' Παγκόσμιο Πόλεμο είναι:

## Εξωτερικοί σύνδεσμοι
*Καβαλάρης (Ατλή) από τον ιστότοπο http://www.proti-selida.gr
*Καβαλλάρης/Παλαιό Τριεθνές από τον ιστότοπο https://el.wikiloc.com
*"Εγκατάσταση προσφύγων - Γραφείο Κιλκίς" - Δημήτρη Λιθοξόου

## Παραπομπές


## Φωτογραφίες

Κατηγορία:Χωριά της περιφερειακής ενότητας Κιλκίς
Κατηγορία:Δήμος Κιλκίς
Υποδιάλεκτος του Ντουμπρόβνικ

Η **υποδιάλεκτος του Ντουμπρόβνικ** είναι υποδιάλεκτος της Στοκαβιανής διαλέκτου της Σερβοκροατικής. Ομιλείται στην περιοχή του Ντουμπρόβνικ και τα παράλια της πρώην Δημοκρατίας της Ραγούσας, από τη Γιάνγινα στην χερσόνησο Πέλιεσατς μέχρι τα σύνορα με το Μαυροβούνιο.

Είναι η λιγότερο διαδεδομένη σερβοκροατική υποδιάλεκτος στην Κροατία. Είναι Ιγιεκαβική παραλλαγή της Στοκαβιανής διαλέκτου, με σημαντική παρουσία στοιχείων της Τσακαβικής και Ικαβικής (τα οποία ονομάζονται Τσακαβισμοί και Ικαβισμοί) διαλέκτου. Σε αντίθεση με τα Ανατολικά Ερζεγοβινιανά, η υποδιάλεκτος του Ντουμπρόβνικ μοιράζεται κάποια κοινά χαρακτηριστικά Ικαβισμών από την Ανατολική Βοσνιακή υποδιάλεκτο. Η Νεοστοκαβιανοποίηση έδωσε παρόμοια αποτελέσματα στην υποδιάλεκτο, όπως και στα Ανατολικά Ερζεγοβινιανά, αλλά τα σημεία εκκίνησης ήταν διαφορετικά για τα δύο. Κάποτε η υποδιάλεκτος θεωρούταν ανεξάρτητη, ωστόσο, σήμερα θεωρείται μέρος της Ιγιεκαβιανής Νεοστοκαβιανής (υποδιάλεκτος Ανατολικής Ερζεγοβίνης). Μερικά χαρακτηριστικά εξακολουθούν να είναι διαφορετικά, όπως και ορισμένα φωνήεντα.

Η πλειοψηφία των δανεισμένων λέξεων προέρχεται από τη διάλεκτο Ραγούσας της Δαλματικής γλώσσας και την ιταλική (διάλεκτος Φλωρεντίας και Ενετικές διάλεκτοι).

## Δείτε επίσης

* Κροατική γλώσσα
* Σερβική γλώσσα

## Παραπομπές


## Εξωτερικοί σύνδεσμοι
*  Βίγιενατς Γιόσιπ Λίσατς: Ντουμπρόβνικ - Κροατική παράδοση (hrvatska tradicija)
Κατηγορία:Ζουπανία του Ντούμπροβνικ-Νερέτβα
Κατηγορία:Κροατική γλώσσα
Κατάλογος πόλεων της Κυπριακής Δημοκρατίας

Ο κατάλογος που ακολουθεί παρουσιάζει τις **πόλεις της [[Κυπριακή Δημοκρατία|Κυπριακής Δημοκρατίας]]**. Οι μεγαλύτερες πόλεις της Κύπρου είναι η Λευκωσία, η Λεμεσός, η Λάρνακα, η Πάφος, η Αμμόχωστος, η Μόρφου και η Κερύνεια.

## Πόλεις

## Σημειώσεις



Κατηγορία:Πόλεις της Κύπρου
Κατηγορία:Κατάλογοι πόλεων
Αδριανός Κριεζής

Ο **Αδριανός Κριεζής** (1895 - 1969) ήταν Έλληνας αξιωματικός του στρατού.

## Βιογραφικά στοιχεία

Καταγόταν από την υδραϊκή οικογένεια Κριεζή. Υπήρξε αξιωματικός του Ιππικού φτάνοντας μέχρι τον βαθμό του Αντισυνταγματάρχη. Συμμετείχε στην Μικρασιατική εκστρατεία κατά την οποία, όμως, τραυματίστηκε και ασθένησε σοβαρά.

Μετά την αποστρατεία προσελήφθη στην Εθνική Τράπεζα της Ελλάδας. Κατοικούσε στη Φιλοθέη, όπου σήμερα υπάρχει δρόμος που φέρει το όνομά του. 

Απεβίωσε το 1969 στη Φιλοθέη.

## Παραπομπές


Κατηγορία:Έλληνες αξιωματικοί του ιππικού
Κατηγορία:Οικογένεια Κριεζή
6ix9ine

Ο **Daniel Hernandez** (γεννημένος στις 8 Μαΐου 1996), γνωστός επαγγελματικά ως **6ix9ine** (στυλιζαρισμένa **6IX9INE** προηγουμένως **Tekashi69**), είναι Μεξικανός-Αμερικάνος ράπερ. Η μουσική του καριέρα καλύπτεται γύρω από το επιθετικό είδος τραπ που προβάλει, καθώς η αμφιλεγόμενη εικόνα του χαρακτηρίζεται γύρω από τα περίεργα μαλλιά, τα εκτενή τατουάζ, τα νομικά προβλήματα και τις δημόσιες διαφωνίες που έχει με άλλες διασημότητες.

Γεννημένος και μεγαλωμένος στο Μπρούκλιν, ο 6ix9ine έγινε ευρέως αναγνωρισμένος το 2017, αφού εξέδωσε το πρώτο του κομμάτι "Gummo", το οποίο έγινε διεθνής επιτυχία και έφτασε 12ο στα Billboard Hot 100 και στην συνέχεια πιστοποιήθηκε και έγινε platinum. Μετά απο ένα χρόνο ο 6ix9ine εξέδωσε άλλα 3 singles τα οποία πάλι μπήκαν στα Billboard Hot 100 και εξασφάλισαν την 4η θέση στο Billboard 200. Μετά από μερικούς μήνες το single "Fefe" το οποίο περιλάμβανε την τραγουδίστρια, ράπερ και στιχουργό Nicki Minaj και τον παραγωγό Murda Beatz πήρε την 3η θέση στο Βillboard 100, και ήταν το καλύτερο του single από το πρώτο του album "Dummy Boy". 

Ο ρατσιστικος δημόσιος χαρακτήρας και τα νομικά προβλήματα του 6ix9ine τράβηξαν την προσοχή των μέσων μαζικής ενημέρωσης. Έχει γίνει το κύριο θέμα αμφισβήτησης με τη συμπεριφορά και της κόντρες του με άλλες διασημότητες στα social media. Το 2015  δήλωσε ένοχος στην χρήση ανήλικου παιδιού σε σεξουαλική παράσταση και του δόθηκαν 4 χρόνια αναστολής υπό επιτήρηση και εκτέλεση 1000 ωρών κοινωνικής εργασίας. Το 2018 συνελήφθη για εκβιασμούς, χρήση όπλων και ναρκωτικών, κατά τα οποία δήλωσε ένοχος το 2019 και είναι πιθανόν να είχε εκτίσει 47 χρόνια φυλάκισης. Ωστόσο το Μάιο του 2020 επέστρεψε με Instagram live που έφτασε τα 2 εκατομμύρια και αποτελεί παγκόσμιο ρεκόρ και με νέο τραγούδι με όνομα Gooba το οποίο έσπασε και αυτό παγκόσμιο ρεκόρ αφού έγινε το hip-hop κομμάτι με τα πιο πολλά views σε 24 ώρες έχοντας 43.5 εκατομμύρια τις πρώτες 24 ώρες. Ακόμη, για να βγει από τη φυλακή 'έδωσε' άτομα από τη συμμορία του ωστόσο σύμφωνα με τα λεγόμενα του τον είχαν απαγάγει, του έκλεψαν εκατομμύρια, κοιμήθηκαν με τη μάνα του παιδιού του και απείλησαν αυτόν και τη μητέρα του. 

## Παραπομπές


Κατηγορία:Αμερικανοί ράπερ
Χρυσόσκουλος

Ο **Χρυσόσκουλος**, (Arisiaghi ή Erisgen), ήταν τουρκομάνος εμίρης της φυλής Naukaya που αυτομόλησε στον βυζαντινό στρατό, τον 11ο αιώνα επί αυτοκράτορα Ρωμανού Διογένη. Ο Χρυσόσκουλος διαλαλούσε ότι καταγόταν από γενιά Σουλτάνων, και ήταν υποτελής του Αλπ Αρσλάν. Ο Μιχαήλ Ατταλειάτης αναφέρει ότι ήταν μικρός στην ηλικία, πυγμαίος αναφέρει, και είχε όψη Σκύθη και άχαρη.

Ο Χρυσόσκουλος υπό τον Αρσλάν έκανε πολλές επιδρομές στην αυτοκρατορία και είχε γίνει φόβος των συνόρων. Όταν ο Αλπ Αρσλάν τον κάλεσε να παρουσιαστεί σε αυτόν στο Χαμαντάν ο Χρυσόσκουλος φοβήθηκε να πάει, και ήρθε σε επαφές με τον Ρωμανό Διογένη να αποσκιρτήσει στους Βυζαντινούς. Με τον Αρσλαν είχαν κακές σχέσεις, ο Χρυσόσκουλος τον επιβουλευόταν, και οι στρατιώτες του είχαν κάνει πολλές λεηλασίες σε περιοχές του Αρσλάν. Ο Χρυσόσκουλος κατευθύνθηκε προς την Σεβάστεια, μπαίνοντας στα βυζαντινά εδάφη, όπου συνάντησε τον βυζαντινό στρατό και τον Μανουήλ Κομνηνό, όπου δεν κατάφερε να τον πείσει ότι ήθελε να αποσκίρτηση. Μαθαίνοντας ο Αρσλάν τις ενέργειες του έστειλε τον Afsin για να τον καταδιώξει.

Ο Μανουήλ και Χρυσόσκουλος συγκρούστηκαν, αλλά νικητής στη μάχη βγήκε ο Χρυσόσκουλος και ο Μανουήλ συνελήφθη αιχμάλωτος, ο Χρυσόσκουλος τον απελευθέρωσε χωρίς καταβολή λύτρων με τον όρο να τον πάρει μαζί του στην Κωνσταντινούπολη, όπως κι έγινε χωρίς όμως τον στρατό του που δεν θέλησαν να τον ακολουθήσουν και επέστρεψαν στα σπίτια τους. Στην πόλη παρουσιάστηκε στον αυτοκράτορα ο οποίος του έδωσε άσυλο και τον τίμησε με το αξίωμα του προέδρου (πρόεδρος της συγκλήτου) το οποίο την εποχή αυτή ήταν τιμητικό αξίωμα. Ο Afsin έφτασε στην  Κωνσταντινούπολη σαν πρεσβεία του Αρσλάν και απαίτησε να του παραδοθεί ο Χρυσόσκουλος επειδή ήταν προδότης και τον απείλησε αν δεν γινόταν δεκτή η απαίτηση του δεν θα ίσχυαν οι μεταξύ τους συνθήκες, ο αυτοκράτορας αρνήθηκε και ο Afsin έφυγε άπραγος.

## Παραπομπές


## Πηγές
* Βασιλακίδου Ελισάβετ Ιωάννη, ''Η βασιλεία του Ρωμανού Δ' Διογένη (1068-1071) '' που διανέμεται με άδεια χρήσης: (CC BY-SA 3.0 GR), Αριστοτέλειο Πανεπιστήμιο Θεσσαλονίκης, Φιλοσοφική Σχολή, Τμήμα Ιστορίας και Αρχαιολογίας, 2009, ανακτήθηκε 2 Ιανουαρίου 2019

Κατηγορία:Βυζαντινοί του 11ου αιώνα
Κατηγορία:Βυζαντινοί πρόεδροι
Κατηγορία:Τουρκομάνοι
Δημήτριος Ράλλης (αποσαφήνιση)

Με το όνομα **Δημήτριος Ράλλης** ή **Δημήτρης Ράλλης** αναφέρονται οι:
* Δημήτριος Ράλλης, Έλληνας πολιτικός, ο οποίος διετέλεσε πρωθυπουργός της Ελλάδας.
* Δημήτρης Ράλλης (ποδοσφαιριστής),  Έλληνας βετεράνος ποδοσφαιριστής.
Κάστρο του Μπλανζά

Το **Κάστρο του Μπλανζά** (γαλλικά: *Château de Blanzat*) είναι κάστρο στο Σαρέιγ-Σαντρά της Γαλλίας.

## Περιγραφή

## Τοποθεσία
Το κάστρο βρίσκεται στην κοινότητα του Σαρέιγ-Σαντρά, εντός του γαλλικού νομού του Αλλιέ.

## Ιστορία

Το κτίριο κατεγράφη ως ιστορικό μνημείο το 2004.

## Δείτε επίσης

* Κατάλογος ιστορικών μνημείων του Αλλιέ

## Παραπομπές


Μπλανζα
Μπλανζα
Κατηγορία:Ιστορικά μνημεία στο Αλλιέ
Κατηγορία:Ιστορικά μνημεία καταγεγραμμένα το 2004
Κατηγορία:Σαρέιγ-Σαντρά
Άσκαυλος

μικρογραφία|Παίκτης της ασκαύλου, έργο του Χέντρικ τερ Μπρούγκεν (1624)
Ο Άσκαυλος (**άσκαυλος** 

## Εξωτερικοί σύνδεσμοι
* 
* 

Κατηγορία:Μουσικά όργανα
Μουριές Κιλκίς

*Για συνώνυμο οικισμό στη [[Μακεδονία (ελληνικό διαμέρισμα)|Μακεδονία]] δείτε: [[Μουριές Χαλκιδικής]]* 

Οι **Μουριές** είναι οικισμός της Περιφερειακής Ενότητας Κιλκίς στη Μακεδονία. Διοικητικά ανήκει στη δημοτική ενότητα Μουριών του Δήμου Κιλκίς στην Κεντρική Μακεδονία. Το χωριό βρίσκεται σε υψόμετρο 170 μέτρων.

## Γεωγραφικά στοιχεία - αξιοθέατα
Οι Μουριές βρίσκονται κοντά στα σύνορα της Ελλάδας με τη Βόρεια Μακεδονία. Είναι κτισμένες νότια του όρους Κερκίνη ή Μπέλλες και βορειοδυτικά της λίμνης Δοϊράνης. Απέχουν 38,5 χλμ. Β.-ΒΔ. από το Κιλκίς, 82 χλμ. Β.-ΒΔ. της Θεσσαλονίκης και 4,5 χλμ. από το τελωνείο Δοϊράνης. Νοτιοδυτικά του χωριού  και δίπλα στις όχθες της λίμνης, στην τοποθεσία «Χίλια Δέντρα», υπάρχει παραλίμνιο δάσος από βελανιδιές, πλατάνια και φράξους, το οποίο από το 2009 έχει χαρακτηριστεί Διατηρητέο Μνημείο της Φύσης. Ολόκληρη η λίμνη Δοϊράνη αποτελεί πολύ σημαντικό υγροβιότοπο που έχει χαρακτηριστεί βιότοπος Natura και περιληφθεί στις Ζώνες Ειδικής Προστασίας, καθώς δίνει προσωρινό καταφύγιο σε 36 σπάνια είδη πουλιών. Στα βόρεια υπάρχει ο καταρράκτης των Μουριών ή του Μπέλλες.

## Ιστορικά - διοικητικά στοιχεία
Το χωριό επί τουρκοκρατίας ονομαζόταν *Ακίντζαλη* ή *Ακίντζαλι*. και η ευρύτερη περιοχή των Μουριών ήταν τμήμα του καζά της Δοϊράνης. Μετά τον Β΄ Βαλκανικό πόλεμο και την απελευθέρωση της περιοχής και το ΦΕΚ 48Α-05/03/1919 ορίζεται έδρα της ομώνυμης κοινότητας Ακίντζαλη. Μετονομάστηκε σε Μουριές το 1926. Σύμφωνα με το πρόγραμμα Καλλικράτης, μαζί με τον Καβαλλάρη και το Παλαιό Λιθωτό αποτελούν την τοπική κοινότητα Μουριών που ανήκει στη δημοτική ενότητα Μουριών του δήμου Κιλκίς και σύμφωνα με την απογραφή 2021 ως κοινότητα έχει πληθυσμό 431 κατοίκους, ενώ ως οικισμός 395.

## Εξέλιξη πληθυσμού
Οι απογραφές πληθυσμού μετά τον Β' Παγκόσμιο Πόλεμο είναι:

## Εξωτερικοί σύνδεσμοι
* Καταρράκτης των Μουριών από το https://www.youtube.com
* Σεμινάριο περιβαλλοντικής εκπαίδευσης στο δάσος Μουριών Κιλκίς από τον ιστότοπο https://dasarxeio.com

## Παραπομπές


Κατηγορία:Χωριά της περιφερειακής ενότητας Κιλκίς
Κατηγορία:Δήμος Κιλκίς
Σαλεχάρντ

To **Σαλεχάρντ** () είναι μια ρωσική πόλη και το διοικητικό κέντρο του Αυτόνομου θύλακα των Γιαμάλων Νένετς. Διασχίζει τον Αρκτικός Κύκλο,με τα κύρια τμήματα να είναι περίπου 1 χιλιόμετρο νότια ενώ υπάρχουν και διάσπαρτα προάστια που εκτείνονται προς τα βόρεια του κύκλου. Με την Ρωσική απογραφή του 2010, το Σαλεχάρντ είχε πληθυσμό 42,544 και με εκτιμήσεις του 2017 είχε 48,507. Ιδρύθηκε το 1595, ενώ αναγνωρίστηκε από την Ρωσική κυβέρνηση το 1938. Επιπλέον στην πόλη υπάρχουν τα κεντρικά γραφεία της αεροπορικής εταιρίας Yamal Airlines.

## Κλίμα

## Παραπομπές


Κατηγορία:Πόλεις του Αυτόνομου θύλακα των Γιαμάλων Νένετς
Κατηγορία:Πρωτεύουσες ομόσπονδων ενοτήτων της Ρωσίας
Τζάιβ

μικρογραφία|δεξιά|255px|<center> Τζάιβ </center>

Το **τζάιβ** είναι είδος χορού και ανήκει στην ομάδα των Latin International χορών και είναι ένας από τους πέντε βασικούς χορούς (Ρούμπα, Τσα τσα τσα, Σάμπα, Πάσο Ντόμπλε, Τζάιβ).

## Ιστορία
Το **τζάιβ** (jive), εμφανίστηκε στις αφροαμερικάνικες συνοικίες της Κεντρικής και Νότιας Αμερικής το 1880. Στις συνοικίες αυτές, άρχισαν να οργανώνονται διαγωνισμοί τζάιβ όπου οι νικητές με τις καλύτερες χορευτικές ικανότητες θα κέρδιζαν ως έπαθλο μία τούρτα. Για αυτό το λόγο, ο χορός έγινε γνωστός ως «Cake Walk».

Η ζωντανή μουσική και ο δυναμικός χορός έκαναν γνωστό το τζάιβ στις αφροαμερικάνικες συνοικίες του Σικάγο και της Νέας Υόρκης.

Οι μελαγχολικοί χοροί της υψηλής κοινωνίας της Αμερικής και της Βρετανίας του 17ου αιώνα δεν είχαν καμία σχέση με το τζάιβ και για αυτό το λόγο μετά το θάνατο της βασίλισσας Βικτορίας το 1901, οι άνθρωποι υιοθέτησαν αυτό το διαφορετικό για εκείνους είδος χορού.

## Ρυθμός
Το τέμπο του είναι αρκετά γρήγορο, με 40-50 μέτρα μουσικής το λεπτό, ενώ η μουσική του είναι γραμμένη στα 4/4. Αυτό δείχνει ότι το τζάιβ είναι ο πιο γρήγορος και ο πιο ενεργητικός Λάτιν (χορός).

## Βήματα
Λόγω της μεγάλης ταχύτητας του χορού, το πρώτο βήμα θα πρέπει να είναι μικρό, σχεδόν επιτόπου, ενώ το δεύτερο βήμα, είναι αυτό που δίνει ώθηση για να κινηθεί ο χορευτής στο χώρο. Η μεταφορά βάρους στα πόδια, είναι εξίσου σημαντική, με το τακούνι να αγγίζει στιγμιαία το πάτωμα. Τα σημεία αυτά του σώματος που ενεργούν περισσότερο είναι τα γόνατα, οι αστράγαλοι και λιγότερο οι γοφοί. Ο χορευτής θα πρέπει να κρατάει σταθερό το πάνω μέρος του σώματός του, ενώ το κάτω μέρος θα πρέπει συνεχώς να κάνει bounche, δηλαδή να πηγαίνει πάνω κάτω σαν ελατήριο, πολύ κοντά στο έδαφος. Το τζάιβ έχει ξαφνικές και έντονες κινήσεις, κλοτσιές, στροφές και απότομες αλλαγές θέσεων. Τέλος όλα τα βήματά του γίνονται πάνω στο μέτρημα 1 a 2 - 3 a 4 ή 1 a 2 - 1 a 2.

### ''BRONZE''

* Basic in place
* Fallaway Rock
* Fallaway throwaway
* Link Rock
* Link
* Change of Places Right to Left
* Change of Places Left to Right
* Hip Bump
* American Spin
* The Walks
* Stop & Go
* The Mooch
* The Whip
* The Whip Throwaway

### ''SILVER''

* Reverse Whip
* Windmill
* Spanish Arms
* Rolling Off the Arm
* Simple Spin
* Maiami Special
* Overturned Fallaway Throwaway

### ''GOLD''

* Point, Ball Change
* Curly Whip
* Shoulders Spin
* Toe Hill Swivels
* Chugging
* Chicken Walks
* Catapult
* Stalking Walks, Flicks and Break
* Overturned Change of Places Left to Right

## Δείτε επίσης
* Λάτιν (χορός)
## Εξωτερικοί σύνδεσμοι

* https://dancevision.com/product-category/dvds/international-style/jive/ 
* https://www.pro-dance.gr/dances/latin/jive
* https://www.pro-dance.gr/dance-tools/dance-sport-technique/latin-technique-subjects/latin-dances-the-technique-of-each-dance/jive-and-swing-technique/jive-dance-for-sprinters

Κατηγορία:Λάτιν χοροί
Κατηγορία:Σουίνγκ χοροί
486958 Άρροκοθ

Ο **486958 Άρροκοθ**, παλαιότερα γνωστός με το παρατσούκλι **Έσχατη Θούλη**, είναι μεταποσειδώνιο αντικείμενο που βρίσκεται στη ζώνη του Κάιπερ. Είναι ένας δυαδικός αστεροειδής σε επαφή, με εκτιμώμενο μέγεθος 31 επί 19 χιλιόμετρα, αποτελούμενος από ένα μεγαλύτερο σώμα με τρεις φορές τον όγκο του μικρότερου. Η τροχιά του έχει μικρή εκκεντρότητα και κλίση. Μία περιφορά του γύρω από τον Ήλιο διαρκεί 298 χρόνια.

Ανακαλύφθηκε στις 26 Ιουνίου 2014 σε φωτογραφίες που λήφθηκαν από το Διαστημικό Τηλεσκόπιο Χαμπλ ως μέρος της έρευνας για αντικείμενα στη ζώνη του Κάιπερ για να εξερευνηθούν από το New Horizons στην εκτεταμένη αποστολή του. Αρχικά του δώθηκε η προσωρινή ονομασία (486958) 2014 MU69 μέχρι να ονομαστεί επίσημα και έγινε γνωστό εκείνη την περίοδο με το παρατσούκλι του ως Έσχατη Θούλη. Το παρατσούκλι του, αναφέρεται στη Θούλη, ένα μυθολογικό μέρος πέρα από τον γνωστό κόσμο. Τελικά επιλέχθηκε το όνομα Άρροκοθ για την επίσημη ονομασία του, που σημαίνει ουρανός στη γλώσσα Powhatan, μία από τις Ιθαγενείς γλώσσες της Αμερικής. Το New Horizons πέρασε την 1η Ιανουαρίου 2019 κοντά από το 2014 MU69, το όποιο έγινε το πιο απομακρυσμένο σώμα του Ηλιακού Συστήματος. Έχει κοκκινωπό χρώμα.

## Παραπομπές


## Εξωτερικοί σύνδεσμοι

* Arrokoth (): Most Distant Object Explored Up Close at NASA Solar System Exploration.
* About Arrokoth ()
* LORRI Images from the Arrokoth Flyby

Αρροκοθ
Φρανκ Αϊέρο

Ο **Φρανκ Άντονι Τόμας Αϊέρο** είναι Αμερικανός μουσικός. Γεννήθηκε στις 31 Οκτωβρίου του 1981 και είναι ένας μουσικός που ήταν ο ρυθμικός κιθαρίστας και έκανε και φωνητικά στο συγκρότημα My Chemical Romance και στο συγκρότημα Leathermouth. Πλέον έχει βγάλει ένα άλμπουμ με το σόλο συγκρότημα του frnkiero and the cellabration που ονομάζεται "stomachaches" και ένα άλλο, με το συγκρότημα frank iero and the patience που ονομάζεται "parachutes". Επίσης με το ίδιο συγκρότημα έβγαλε ενα EP με όνομα "Keep The Coffins Coming".Τον Αύγουστο του 2018 ανακοίνωσε τα αρχικά του νέου συγκροτήματος, και την 1 Ιανουαρίου του 2019 ανακοίνωσε ότι το όνομα είναι Frank iero and the future violents. Αργότερα, ανακοίνωσε το όνομα του νέου άλμπουμ του, με όνομα:"Barriers".

## Πρώτα χρόνια
Γεννήθηκε στο Μπελβίλ του Νιου Τζέρσεϊ. Ως παιδί, υπέστη πολυάριθμες μολύνσεις από βρογχίτιδα και λοιμώξεων του αυτιού, περνώντας σημαντικό μέρος της παιδικής του ηλικίας στο νοσοκομείο. Ο Φρανκ έχει δυσανεξία στη λακτόζη και άλλες διατροφικές αλλεργίες. Παρακολούθησε καθολικό σχολείο. Πήγε στο πανεπιστήμιο Ράτγκερς με υποτροφία, αλλά εγκατέλειψε για να κάνει μια περιοδεία με τους My Chemical Romance.

Οι γονείς του Αϊέρο χωρίστηκαν όταν ήταν νέος και μεγάλωσε με τη μητέρα του, που του έδινε το υπόγειο για πολλές πρακτικές του γιου του. Ο πατέρας και ο παππούς του ήταν μουσικοί και οι δύο επέδρασαν πολύ τον Αϊέρο όταν ήταν νέος. Ο πατέρας του τον ώθησε να παίζει τύμπανα, αλλά αργότερα ο Αϊέρο άρχισε να παίζει κιθάρα.

## Παραπομπές


Κατηγορία:Αμερικανοί τραγουδιστές
Κατηγορία:Αμερικανοί κιθαρίστες
Κατηγορία:Ροκ μουσικοί
Ρητόριος

Ο **Ρητόριος**, (Ῥητόριος), ήταν βυζαντινός αστρολόγος, ο τελευταίος μεγάλος κλασικός αστρολόγος από τον οποίο έχουμε κάποια αποσπάσματα. Έζησε στα τέλη του 6ου αρχές 7ου αιώνα στην βυζαντινή Αίγυπτο.

Έγραψε μια εκτεταμένη επιτομή στα ελληνικά των τεχνικών των ελληνιστικών αστρολόγων που προηγήθηκαν και είναι μία από τις καλύτερες πηγές για το έργο του Αντιόχου του Αθηναίου. Παρόλο που το έργο του δεν σώζεται άθικτο το πρωτότυπο χειρόγραφο, έχουμε αρκετές βυζαντινές εκδοχές του. Ο Ρητόριος παρέχει σημαντική επιβεβαίωση των πιο συγκεχυμένων αστρολογικών τεχνικών του Vettius Valens, του αστρολόγου που ασκεί την πρακτική του, η παράδοση του οποίου είναι κάπως αντίθετη με τις γνωστές μεθόδους του Κλάδιου Πτολεμαίου.

Το έργο που διασώζεται είναι το : Ἐπιτομή Τέχνης Ἀστρονομικῆς.

## Παραπομπές


## Πηγές
* Rhetorius the Egyptian, 'Astrological Compendium' (Tempe, Az.: A.F.A., Inc., 2009.) translated by James Herschel Holden
* Robert Schmidt, Project Hindsight
* Dorian Gieseler Greenbaum (translation and commentary).  Late Classical Astrology: Paulus Alexandrinus and Olympiodorus (with the Scholia of later Latin Commentators). ARHAT, 2001.

## Εξωτερικοί σύνδεσμοι
* Επιτομή Τέχνης Αστρονομικής - πλήρες αρχαίο κείμενο

Κατηγορία:Βυζαντινοί του 6ου αιώνα
Κατηγορία:Βυζαντινοί αστρολόγοι
Αναιτιοκρατία

Η **αναιτιοκρατία** είναι η ιδέα ότι τα γεγονότα (ή ορισμένα γεγονότα ή γεγονότα ορισμένων τύπων) δεν προκαλούνται ή δεν προκαλούνται αιτιολογικά. Είναι το αντίθετο της αιτιοκρατίας και σχετίζεται με την τύχη.

Η αναιτιοκρατία είναι ιδιαίτερα συναφής με το φιλοσοφικό πρόβλημα της ελεύθερης θέλησης, ιδιαίτερα με τη μορφή μεταφυσικής ελευθεριαρχίας. Στην επιστήμη, και πιο συγκεκριμένα στη κβαντική θεωρία της φυσικής, η αναιτιοκρατία είναι η πεποίθηση ότι κανένα γεγονός δεν είναι σίγουρο και ολόκληρο το αποτέλεσμα είναι πιθανό. Οι σχέσεις αβεβαιότητας του Χάιζενμπεργκ και ο «κανόνας των γεννημένων», που προτάθηκε από τον Μαξ Μπορν συχνά αποτελούν σημεία εκκίνησης για να υποστηρίξουν την αναιτιοκρατική φύση του σύμπαντος. Η αναιτιοκρατία υποστηρίζεται επίσης από τον Σερ Άρθουρ Έντινγκτον και τον Μάρεϊ Γκελ-Μαν. Η αναιτιοκρατία έχει προωθηθεί από το βιβλίο του Γάλλου βιολόγου Ζακ Μονό με τίτλο "H τύχη και η αναγκαιότητα". Ο φυσικός-χημικός Ιλιά Πριγιόγκιν ισχυρίστηκε αναιτιοκρατία σε σύνθετα συστήματα.

## Παραπομπές


Κατηγορία:Αιτιότητα
Φράνκο Σολδάνο

Ο **Φράνκο Σολδάνο** (ισπανικά: *Franco Soldano*, 14 Σεπτεμβρίου 1994) είναι Αργεντινός επαγγελματίας ποδοσφαιριστής, που αγωνίζεται ως επιθετικός στη Σούπερ Λίγκα για τον Ολυμπιακό Πειραιώς. Ο Σολδάνο κατέχει και την ιταλική υπηκοότητα.

Ο Σολδάνο ξεκίνησε την επαγγελματική του καριέρα στην Unión de Sunchales, το 2010, στην οποία συμμετείχε σε 26 αγώνες πρωταθλήματος, πετυχαίνοντας 19 γκολ. Το 2014, πήρε μεταγραφή Ουνιόν ντε Σάντα Φε, στην οποία έκατσε για άλλα τέσσερα χρόνια πετυχαίνοντας 22 γκολ σε 90 αγώνες πρωταθλήματος. 

## Στατιστικά
: Όπως ήταν στις 9 Δεκεμβρίου του 2018

## Παραπομπές


## Εξωτερικοί σύνδεσμοι
* 
*  
*«Franco Soldano» - Thrylos24.gr

Κατηγορία:Αργεντινοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Πριμέρα Ντιβιζιόν Αργεντινής
Κατηγορία:Ποδοσφαιριστές Ουνιόν ντε Σάντα Φε
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Μπόκα Τζούνιορς
Σπουδή Op. 10, No. 11 (Σοπέν)

thumb|250px|Μέρος της Op. 10, No. 11

H **Σπουδή Op. 10, No. 11**, σε Μι ύφεση μείζονα, είναι σπουδή του Φρεντερίκ Σοπέν, που γράφτηκε το 1830. Πρώτη φορά δημοσιεύθηκε το 1833, μαζί με τις υπόλοιπες Opus 10, σε Γαλλία, Γερμανία και Αγγλία. Η δυσκολία της συγκεκριμένης σπουδής είναι τα αρπέζ της, με τα δάχτυλα πολλές φορές να πρέπει να παίζουν και δώδεκα νότες διαφορά. Λόγω αυτής της της ιδιότητας, η Σπουδή αυτή είναι γνωστή και ως η ***Arpeggio***. Μία μέση εκτέλεση της σπουδή διαρκεί περίπου 3 λεπτά.

## Εξωτερικοί σύνδεσμοι
* 
* Analysis of Chopin Etudes at Chopin: the poet of the piano

10 11
Κατηγορία:Συνθέσεις σε Μι ύφεση μείζονα
Κατηγορία:Συνθέσεις του 1830
Σπουδή Op. 10, No. 12 (Σοπέν)

Η **Σπουδή Op. 10, No. 12**, σε Ντο ελάσσονα, είναι μία σπουδή του Φρεντερίκ Σοπέν, η οποία γράφτηκε το 1831. Πρώτη φορά δημοσιεύτηκε το 1833, μαζί με τις άλλες Opus 10, σε Γαλλία, Γερμανία και Αγγλία. Πρόκειται για την τελευταία από το πρώτο σετ των σπουδών του Σοπέν. Η συγκεκριμένη σπουδή είναι αφιερωμένη στον Φραντς Λιστ. 

Η σπουδή γράφτηκε κατά τη διάρκεια του Πολωνικού-Ρωσικού Πολέμου του 1831, με τον Σοπέν να επηρεάζεται από τα γεγονότα. Η συγκεκριμένη σπουδή, σε αντίθεση με τις πρώτες του, διακατέχεται από εκφραστικότητα και ρομαντισμό. Μία μέση εκτέλεση της σπουδής διαρκεί λίγο λιγότερο από 3 λεπτά. Είναι επίσης γνωστή και ως **Revolutionary** ή ο **Βομβαρδισμός της Βαρσοβίας**.

## Παραπομπές


## Εξωτερικοί σύνδεσμοι
* Analysis of Chopin Etudes at ourchopin.com
* Mutopia Project - A public domain engraving of the score using GNU LilyPond, available in several formats.
* ''Chopin-Godowsky - Etude op. 10, No. 12'' played by Francesco Libetta (YouTube)

10 12
Κατηγορία:Συνθέσεις σε Ντο ελάσσονα
Κατηγορία:Συνθέσεις του 1831
Θεία Λειτουργία του Ιακώβου του Αδελφοθέου

Η **Θεία Λειτουργία του Ιακώβου του Αδελφοθέου** είναι η αρχαιότερη από τα τέσσερα κύρια είδη της Ορθόδοξης Θείας Λειτουργίας και αποτελεί βάση για τα υπόλοιπα. Τελείται στις 23 Οκτωβρίου και την Κυριακή μετά τα Χριστούγεννα.

Προέρχεται από την Ιερουσαλήμ. Παρόλο που η διεξαγωγή της συνδέεται κυρίως με την 23η Οκτωβρίου και την Κυριακή μετά τα Χριστούγεννα, μπορεί να διεξαχθεί οποιαδήποτε άλλη μέρα του χρόνου. 

## Παραπομπές


Κατηγορία:Θεία λειτουργία
Μάρκος Δήμος

Ο **Μάρκος Δήμος** γεννήθηκε στο Ντίσελντορφ της Γερμανίας στις 12 Αυγούστου του 1972 και είναι Έλληνας βετεράνος ποδοσφαιριστής που αγωνιζόταν ως μέσος και νυν προπονητής ποδοσφαίρου. Ως ποδοσφαιριστής αγωνίστηκε σε όλες τις εθνικές κατηγορίες του Ελληνικού ποδοσφαίρου.

## Βιογραφικό
Ξεκίνησε το ποδόσφαιρο από τις ακαδημίες του Ακράτητου Άνω Λιοσίων και το 1992 προωθήθηκε στην ανδρική ομάδα ξεκινώντας την καριέρα του και κάνοντας ντεμπούτο στο πρωτάθλημα της Δ' Εθνικής, αγωνιζόμενος ως αρχηγός της ομάδας. Το 1994 τον απέκτησε η Προοδευτική με τη φανέλα της οποίας έκανε ντεμπούτο στα πρωταθλήματα της Α' Εθνικής και Β' Εθνικής κατηγορίας και αγωνίστηκε μια πενταετία καταγράφοντας συνολικά 119 συμμετοχές και 10 τέρματα πρωταθλημάτων. Το 1999 επέστρεψε στον Ακράτητο, γνωρίζοντας την άνοδο σε Β' Εθνική και Α' Εθνική κατηγορία και σημειώνοντας συνολικά 61 συμμετοχές και 11 τέρματα. Τον Ιανουάριο του 2002 και μεσούσης της περιόδου 2001-2002 αποκτήθηκε από τη Χαλκηδόνα, με τη φανέλα της οποίας καθιερώθηκε αποτελώντας ένα εκ των βασικότερων στελεχών της και συνέβαλλε άμεσα στην άνοδο της ομάδας στην Α' Εθνική το 2003. Το 2005 μετακόμισε στον Ατρόμητο Αθηνών, όπου με 28 συμμετοχές πρωταθλήματος συνέβαλλε στην παρθενική έξοδο του συλλόγου στο Κύπελλο ΟΥΕΦΑ 2006-2007. Το 2006 αποκτήθηκε από τον Θρασύβουλο Φυλής, με τη φανέλα του οποίου αγωνίστηκε μέχρι και τον Δεκέμβριο του 2008, όποτε και αποδεσμεύτηκε. Τον Ιανουάριο του 2009 και μεσούσης της περιόδου 2008-2009, αποκτήθηκε από τον Εθνικό Πειραιώς, με τη φανέλα του οποίου αγωνίστηκε ενάμιση χρόνο και έκλεισε την καριέρα του το καλοκαίρι του 2010.

Με το τέλος της ποδοσφαιρικής του καριέρας παρέμεινε στον Εθνικό, ξεκινώντας την προπονητική του σταδιοδρομία αρχικά σαν βοηθός προπονητή. Κατόπιν εργάστηκε ως προπονητής στην κ-20 του Ατρομήτου Αθηνών, στην κ-17 της ΑΕΚ, και ως βοηθός προπονητή στην Εθνική Ελλάδας παίδων (κ-17). Επίσης έχει εργαστεί ως άμεσος συνεργάτης του προπονητή Γιώργου Παράσχου στον Απόλλων Σμύρνης. Ως προπονητής έχει εργαστεί στους Ιωνικό Νίκαιας, Ηλυσιακό, και Τριγλία Ραφήνας.

## Παραπομπές


## Πηγές
* Προφίλ και καριέρα Μάρκου Δήμου στο transfermarkt.co.uk
* Ποιος είναι ο Μάρκος Δήμος irafina.gr
* Προφίλ Μάρκου Δήμου apsatromitosfc.gr

Κατηγορία:Έλληνες ποδοσφαιριστές
Κατηγορία:Ποδοσφαιριστές Ακράτητου Άνω Λιοσίων
Κατηγορία:Ποδοσφαιριστές Προοδευτικής
Κατηγορία:Ποδοσφαιριστές Χαλκηδόνας
Κατηγορία:Ποδοσφαιριστές Εθνικού Πειραιώς
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Λέα Μασσάρι

Η **Λέα Μασάρι**   (, Ρώμη, 30 Ιουνίου 1933 - Ρώμη, 23 Ιουνίου 2025) ήταν Ιταλίδα ηθοποιός και τραγουδίστρια.

## Βιογραφία
Γεννημένη στη Ρώμη ως Άννα Μαρία Μασετάνι (Anna Maria Massetani) άλλαξε το όνομά της σε Λέα Μασάρι όταν ήταν 22 ετών μετά το θάνατο του αρραβωνιαστικού της Λέο.

Σπούδασε αρχιτεκτονική στην Ελβετία και αργότερα εμφανίστηκε στον κινηματογράφο με δύο ρόλους, ως Άννα στη ταινία ''Η περιπέτεια'' (1960) του Μικελάντζελο Αντονιόνι, και ως Κλάρα, στη ταινία *Το φύσημα της καρδιάς* (*Le souffle au coeur*, 1971) του Λουί Μαλ. 

Αποσύρθηκε το 1990, σε ηλικία 57 ετών. Έκτοτε, οι δημόσιες εμφανίσεις της μειώθηκαν, ενώ έδινε λιγοστές συνεντεύξεις. 

Το 1963 παντρεύτηκε τον πιλότο της Alitalia, Κάρλο Μπιανκίνι, με τον οποίο χώρισε το 2004.

Απεβίωσε στο σπίτι της στην Ρώμη, στις 23 Ιουνίου 2025, μια εβδομάδα πριν τα 92α γενέθλιά της. Ο θάνατός της γνωστοποιήθηκε την επομένη της κηδείας της στην πόλη Σούτρι στα περίχωρα της Ρώμης, στις 25 Ιουνίου.

## Φιλμογραφία

## Παραπομπές


## Εξωτερικοί σύνδεσμοι
* 
* 

Κατηγορία:Ιταλίδες ηθοποιοί κινηματογράφου
Κατηγορία:Βραβευμένοι με Νάστρο ντ' Αρτζέντο
Κίρισι

Το **Κίρισι** () είναι μια ρωσική πόλη και το διοικητικό κέντρο της περιοχής Κίρισι. Διοικητικά ανήκει στην Περιφέρεια Λένινγκραντ. Είναι χτισμένη ακριβώς δίπλα σε έναν παραπόταμο του Βόλγα ενώ 115 χιλιόμετρα βορειοδυτικά βρίσκεται η Αγία Πετρούπολη, η δεύτερη μεγαλύτερη ρωσική πόλη. Με την ρωσική απογραφή του 2010 είχε 52,309 κατοίκους. Ιδρύθηκε το 1693 και αναγνωρίστηκε από την Ρωσική κυβέρνηση το 1965. Επιπλέον ονομάστηκε *Κίρισι* από τον παραπόταμο του Βόλγα που ονομάζεται *Κίρισα*.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Όμπλαστ του Λένινγκραντ
Αγία Παρασκευή Κιλκίς

Η **Αγία Παρασκευή** είναι ημιορεινό χωριό του Κιλκίς. Βρίσκεται σε πολύ μικρή απόσταση από τον Νομό Σερρών, ενώ απέχει 39 χλμ. από το Κιλκίς και 14 χλμ. από την Ροδόπολη. Στο παρελθόν αποτελούσε οικισμό του Νομού Σερρών.

## Γεωγραφία - ιστορία
Η Αγία Παρασκευή βρίσκεται βορειοανατολικά της λίμνης Δοϊράνης σε  υψόμετρο 220 μέτρων. Είναι κτισμένη δίπλα στην επαρχιακή οδό Ροδόπολης - Καστανούσας, ανάμεσα στο Σταθμό Μουριών και την Καστανούσσα. Απέχει 36 χλμ. βόρεια από το Κιλκίς και 81,5 χλμ. βόρεια από τη Θεσσαλονίκη. Η εκκλησία του Αγίου Γεωργίου που χρονολογείται γύρω στο 1800 και είναι τρίκλιτη ξυλοστεγής βασιλική έχει χαρακτηριστεί από το 1989 ως αρχαίο μνημείο. Ενδιαφέρον παρουσιάζει ο εσωτερικός της διάκοσμος που ακολουθεί την παραδοσιακή εικονογραφία των αρχών του 19ου αιώνα.  Ως οικισμός, περιλαμβάνεταιι στις ελληνικές απογραφές από το 1920 ως μέρος της τότε κοινότητας Παλμών (Καστανούσσας) Σερρών. Σύμφωνα με το πρόγραμμα Καλλικράτης αποτελεί την τοπική κοινότητα Αγίας Παρασκευής που ανήκει στη δημοτική ενότητα Μουριών του δήμου Κιλκίς και σύμφωνα με την απογραφή 2011 έχει πληθυσμό 180  κατοίκους. Η κοινότητα είναι χαρακτηρισμένη ως αγροτικός ημιορεινός οικισμός, με έκταση 19,220 χμ² (2011).

## Πληθυσμός

 
## Προσωπικότητες
* Γιώργος Γεωργαντάς, βουλευτής Κιλκίς, Υπουργός Αγροτικής Ανάπτυξης και Τροφίμων.

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
* Εγκυκλοπαίδεια Πάπυρος Λαρούς, εκδ. 1963 (ΠΛ)
* Εγκυκλοπαίδεια Δομή, 2002-4

Κατηγορία:Χωριά της περιφερειακής ενότητας Κιλκίς
Κατηγορία:Δήμος Κιλκίς